**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 41-МР**

На 01.07.2023 г. в 15:30 часа се проведе заседание на Общинската избирателна комисия при следния

**Дневен ред:**

1. Изготвяне на писмен отговор (становище) във връзка с адм. дело № 821 от 2023 г., образувано от Административен съд София област на основание жалба от г-н Радослав Стойчев Областен управител София област срещу Решение № 89-МР/ 18.06.2023 г. на Общинска избирателна комисия – Челопеч.
2. Разни

**Присъстваха:** София Иванова-Кирилова, Нели Събева, Елена Лукова-Питекова, Златан Павлов, Венета Иванова, Ивалина Фотева, Нели Петрова и Пека Кръстева

**Отсъстваха:** Любомира Калчева, Цветина Стойнова, Ванина Торолова,

Председател: София Иванова: В залата присъстват 8 членове на Общинската избирателна комисия. Налице е необходимият кворум. Откривам заседанието на комисията на 01.07.2023 г.

Моля, нека да гласуваме така предложения дневен ред. Гласували 8 членове на ОИК: „ЗА“ (София Иванова-Кирилова, Нели Събева, Елена Лукова-Питекова, Златан Павлов, Венета Иванова, Ивалина Фотева, Нели Петрова и Пека Кръстева).

„ПРОТИВ” – няма

По т. 1 от дневния ред София Иванова-Кирилова: Уважаеми колеги, позволете ми да Ви запозная по същество със жалбата до Административен съд София област от г-н Радослав Стойчев – Областен управител София област с изх. № 08 от 23.06.2023 г. срещу наше Решение № 89-МР/ 18.06.2023 г. На предишното наше заседание на 26.06.2023 г. ние гласувахме, изготвихме и изпратихме необходимите документи по административната преписка, въпреки, че имаше малко забавяне с предоставянето ни на информация за жалбата по същество. Следващата ни стъпка е да изготвим и писмен отговор (становище) цел ангажиране на доказателства, чрез които да бъде установена правотата на нашите действия по време на организирането и провеждането на местния референдум в Община Челопеч на 18.06.2023 г. с въпрос: *„Подкрепяте ли Община Челопеч да учреди по реда на чл. 62, ал. 2 от Закона за енергетиката възмездно право на строеж в полза на „Дистрибютед пауър 2“ ООД, ЕИК 207166553 и „Нели Фешън 2011“ ЕООД, ЕИК 201737714 върху имоти – общинска собственост, намиращи се в землището на Община Челопеч, местности „Челопешка баба“, „Мургана“, „Попова Чучурке“, „Челопешка мандра“, „Стара планина“, „Заногата“ и „Русолица“ за изграждането на площадкови енергийни обекти за производство на електрическа енергия от възобновяеми енергийни източници и прилежащата им инфраструктура?“*

Председател: София Иванова-Кирилова: Колеги, позволете ми да ви запозная с писмения отговор.

Председател: София Иванова-Кирилова: Колеги, моля, ако сте съгласни нека да гласуваме така изготвения писмен отговор (становище) и да го изпратим до Административен съд София област с цел ангажиране на доказателства, чрез които да бъде установена правотата на нашите действия и легитимността на проведения местен референдум.

ОИК – Челопеч с 8 гласа „ЗА“ (София Иванова-Кирилова, Нели Събева, Елена Лукова-Питекова, Златан Павлов, Венета Иванова, Ивалина Фотева, Нели Петрова и Пека Кръстева)

 и никой „ПРОТИВ“.

По т. 2 Разни. Председател София Иванова-Кирилова: По тази точка няма направени предложения, следователно закривам заседанието.

ПРЕДСЕДАТЕЛ: п………………….

/София Иванова-Кирилова/

СЕКРЕТАР: п………………………...

/Нели Събева/

Дата и час: 01.07.2023 г., 15.40 часа